proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR DEPENDENCIA CORRESPONDENTE AO MES DE XULLO-2023.
ADMINISTRACIÓN LOCAL — Municipal — Porriño, O (Recadación, 02/10/2023)

Pola Alcaldía do concello do Porriño aprobáronse os decretos número 2023-2513, de data 21 de agosto de 2023, cuxa parte resolutiva di: “ Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de xullo e polo importe total 11.569,75 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais Terceiro.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
APROBACIÓN PROVISIONAL MODIFICACIÓN ORDENANZA REGULADORA TASA LIXO
ADMINISTRACIÓN LOCAL — Municipal — Meis (Ordenanzas e Regulamentos, 13/11/2023)

O Pleno da Corporación acordou a aprobación provisional da modificación da Ordenanza fiscal reguladora da taxa polo servizo de recollida de residuos sólidos urbanos, tratamento e eliminación dos mesmos, monda de pozos negros e limpeza en rúas particulares. E en cumprimento do disposto no artigo 17.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. Así mesmo, estará a disposición dos interesados na sede electrónica deste Concello [ http://meis.sedelectronica. gal ]. De non formularse reclamacións, entenderase automaticamente elevado a definitivo dito acordo de aprobación provisional, en virtude do disposto polo artigo 17.3 do referido Texto Refundido. A ALCALDESA – Marta Giráldez Barral. Asinado dixitalmente na marxe.
DH. A36.56835 MODIFICACIÓN DE CARACTERÍSTICAS DA CONCESIÓN DUN CAUDAL DE AUGA Á COMUNIDADE DE USUARIOS AUGAS DE ABOI, NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 11/07/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 26 de xuño de 2023 e como resultado do expediente incoado para o efecto, outorgouse á Comunidade de Usuarios Augas de Aboi a modificación de características da concesión dun caudal de auga que se lle outorgara na resolución de Augas de Galicia de data 21.01.2020, modificación que consiste en incluír unha nova captación, un manancial situado no lugar de Cesariños, na parroquia de Santo André de César (Santo André), no concello de Caldas de Reis (Pontevedra), para aproveitar 7665 m3 anuais de auga, con destino a uso doméstico. Santiago de Compostela, 27 de xuño de 2023 O xefe do Servizo de Tramitación Técnico-Administrativa do Dominio Público Hidráulico Elionor Vivern Monsalves
APROBACIÓN DAS BASES E CONVOCATORIA PARA A CONCESIÓN DE SUBVENCIÓNS MUNICIPAIS A ENTIDADES SEN FIN DE LUCRO DO CONCELLO AS NEVES PARA A REALIZACIÓN DE ACTIVIDADES CULTURAIS. EXERCICIO 2023
ADMINISTRACIÓN LOCAL — Municipal — Neves, As (Subvencións e axudas, 19/04/2023)

A Xunta de Goberno Local, en sesión ordinaria de data 11 de abril de 2023, aprobou as “Bases e Convocatoria para a concesión de subvencións municipais a entidades sen fin de lucro do Concello As Neves para a realización de actividades culturais. Exercicio 2023”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será dun mes contado desde a publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
MODIFICACIÓN TRIBUNAL PRAZA BIBLIOTECARIO/A ARQUIVEIRO/A, OPE EXTRAORDINARIA 2022
ADMINISTRACIÓN LOCAL — Municipal — Poio (Persoal, oposicións, 12/04/2023)

Mediante Resolución desta Alcaldía de data 29 de marzo de 2023 procedeuse ao nomeamento de tribunal cualificador do proceso selectivo mediante concurso de praza vacante de Bibliotecario/a Arquiveiro/a, correspondente á Oferta Extraordinaria de Emprego Público 2022, pola quenda libre. PRIMEIRO.- Compre fácer a seguinte rectificación: Onde di: “Vocal titular: Olga Rodríguez González, Interventora do Concello de Poio. Vocal suplente: Natalia Abalo Araujo, Adxunta ao Xefe do Servizo de Promoción de Emprego e Desenvolvemento Local. Vocal titular: Carmen Lopez Villar, Técnica de Xestión do Concello de Poio. Vocal suplente: Iván Junquera Rodríguez, Enxeñeiro Técnico do Concello de Poio” Debe dicir: “Vocal titular: Iván Junquera Rodríguez, Enxeñeiro Técnico do Concello de Poio Vocal suplente: Natalia Abalo Araujo, Adxunta ao Xefe do Servizo de Promoción de Emprego e Desenvolvemento Local. Vocal titular: Carmen Lopez Villar, Técnica de Xestión do Concello de Poio. Vocal suplente: Olga Rodríguez González, Interventora do Concello de Poio.” SEGUNDO.- A presente resolución publicarase no BOP e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada. O Alcalde: Luciano Sobral Fernández
ASISTENCIAS A ÓRGANOS COLEXIADOS
ADMINISTRACIÓN LOCAL — Municipal — Catoira (Outros documentos, notificacións e informacións públicas, 16/08/2023)

A Corporación Municipal en Pleno do Concello de Catoira, na sesión extraordinaria do 26 de xullo de 2023, en relación á “PROPOSTA AO PLENO DA CORPORACIÓN DA DETERMINACIÓN DAS ASISTENCIAS AOS ÓRGANOS COLEXIADOS” (EXPTE.195/2023) adoptou pola maioría absoluta do número legal de membros de dereito da Corporación o seguinte acordo: “Primeiro.- Os membros da Corporación que non desenvolvan cargos en réxime de dedicación exclusiva ou parcial percibirán, pola concorrencia efectiva dos/das concelleiros/as ás sesións e xuntanzas dos órganos colexiados municipais dos que formen parte, as seguintes contías: - Pleno: 80,00€ - Xunta de Goberno Local: 65,00€ - Comisións Informativas: 55,00€ Segundo.- Publicar de forma íntegra no Boletín Oficial da Provincia o acordo do Pleno, aos efectos do seu xeral coñecemento. Terceiro. Dar conta ao servizo de persoal e intervención para o seu coñecemento e efectos.” Catoira, na data da sinatura dixital. O Alcalde-Presidente. Marta Rosalia Monlat Adnaouan. (Documento asinado electrónicamente á marxe)
DH. A36.88832. SOLICITUDE DE CELSO DIZ REY DE CONCESIÓN CAUDAL DE AUGA PROCEDENTE DE SAIÁNS, MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 11/07/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. A auga cáptase en arqueta aros formigón Ø 1,4 m, 4 m prof. e bombéase a dúas billas para rega da mesma parcela da captación e da parc.774, adxacente. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Maria Monserra Porfilio Ocon (sinatura dixital)
OFERTA EMPREGO PÚBLICO 2023
ADMINISTRACIÓN LOCAL — Provincial — Deputación Provincial (Persoal, oposicións, 14/03/2023)

Por Resolución do deputado delegado de persoal do 01/03/2023, nº2023001641, rectificada por Resolución do 08/03/2023, nº 2023001885, apróbase a oferta de emprego público para o ano 2023, que comprende o número total de prazas de persoal funcionario de carreira que a seguir se detallan: Todas as prazas de persoal funcionario serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Así mesmo, dita resolución rectifica a oferta de emprego público do ano 2022, debido a transformación da praza de técnico/a da app revitaliza do grupo A2, nunha praza de técnico/a de xestión de residuos de igual grupo de clasificación, por unificación de contidos, quedando substituída dita praza pola seguinte: Asinado dixitalmente á marxe
APROBACIÓN DEFINITIVA DA MODIFICACIÓN DE CRÉDITO 25/2023–CRÉDITO EXTRAORDINARIO 4/2023 E SUPLEMENTO DE CRÉDITO 3/2023
ADMINISTRACIÓN LOCAL — Municipal — Rosal, O (Presupostos e cadros de persoal, 24/11/2023)

Expediente: Modificación de crédito nº 25/2023–CRÉDITO EXTRAORDINARIO 4/2023 E SUPLEMENTO DE CRÉDITO 3/2023 (Expte. advo. nº 1586/2023) Trámite: Anuncio de aprobación definitiva. Durante o período de exposición ao público (BOPPO nº 197 de 11/10/2023) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2023 é de 10.123.605,14 euros de gastos e 10.123.605,14 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A Alcaldesa, Ánxela Fernández Callís Documento asinado electronicamente á marxe.
RECTIFICACIÓN DA DATA DE REALIZACIÓN DO PRIMEIRO EXERCICIO DO PROCESO SELECTIVO DE 4 PRAZAS DE TÉCNICO/A MEDIO DE TURISMO (PROMOCIÓN INTERNA HORIZONTAL)
ADMINISTRACIÓN LOCAL — Provincial — Deputación Provincial (Persoal, oposicións, 18/10/2023)

EXPEDIENTE: 2023041528 ASUNTO: Rectificación da Resolución Presidencial nº RP2023006899 pola que se aproba a relación definitiva de persoas aspirantes admitidas e excluídas, designación do tribunal cualificador, datas da súa constitución e da realización do primeiro exercicio do proceso selectivo de catro prazas de técnico/a medio de turismo correspondente á convocatoria de promoción interna (DT 2ª RDL 5/2015, 30 de outubro, EBEP) de 79 postos de traballo de persoal laboral fixo da Deputación de Pontevedra TRÁMITE: Rectificación O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº RP2023006899, publicado no BOPPO nº 179, de 15 de setembro de 2023, apróbase a relación definitiva de persoas aspirantes admitidas e excluídas, designación do tribunal cualificador, datas da súa constitución e da realización do primeiro exercicio do proceso selectivo de catro prazas de técnico/a medio de turismo correspondente á convocatoria de promoción interna (DT 2ª RDL 5/2015, 30 de outubro, EBEP) de 79 postos de traballo de persoal laboral fixo da Deputación de Pontevedra; e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, RESOLVO rectificar dita resolución, no senso que onde di: “3º. Constitución (.) O primeiro exercicio terá lugar o día 26 de outubro de 2023, ás 9:00 horas no Edificio de Turismo Rías Baixas, Praza Santa María s/n, Pontevedra.” Debe dicir: “ “3º. Constitución (.) O primeiro exercicio terá lugar o día 30 de outubro de 2023, ás 10:30 horas no Edificio de Turismo Rías Baixas, Praza Santa María s/n, Pontevedra Asinado dixitalmente á marxe.
CREACIÓN DA XUNTA DE GOBERNO LOCAL
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 31/07/2023)

Polo Pleno da Corporación Municipal do Concello de Forcarei, en sesión extraordinaria organizativa celebrada o día 17 de xullo de 2023, e de acordo cos artigos 20.1. b) da Lei 7/1985 de 2 de abril, Reguladora das Bases do Réximo Local, e no artigo 35.2 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, así como no artigo 22.4 da Lei 7/1985 de 2 de abril, según a redacción dada ao mesmo pola Lei 11/1999, do 21 de abril, adoptouse o seguinte: PRIMEIRO.- Crear a Xunta de Goberno local no Concello de Forcarei, composta polos membros establecidos na Resolución da Alcaldía nº 0585 de data 06/07/2023. SEGUNDO.- Establecer a periodicidade das sesións da Xunta de Goberno Local cada semana a contar dende a celebración da primeira sesión ordinaria, os luns ás dez horas, sendo a sesión constitutiva dentro dos dez días seguintes a sesión plenaria organizativa, consonte ó disposto no artigo 112.1 do Regulamento de Organización, Funcionamento e Réxime Xurídico das Entidades Locais, do 28 de novembro de 1986. TERCEIRO.- Deixar sen efecto tódalas delegacións que se tivesen realizado a prol da Xunta de Goberno Local por parte do Pleno con anterioridade ó presente acordo. CUARTO.- Aprobar a cantidade de setenta (70,00) euros por asistencia de cada Concelleiro/a ás sesións da Xunta de Goberno Local. QUINTO.- Este acordo surtirá efectos dende o día seguinte ó da súa adopción, sen prexuízo da súa publicación no Boletín Oficial da Provincia. DOCUMENTO ASINADO ELECTRONICAMENTE
DELEGACIÓN DE COMPETENCIAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 23/02/2023)

Fago público o Decreto da Alcaldía que se transcribe: Dada a imposibilidade de asistir ao acto de levantamento de actas previas á ocupación dos bens e dereitos expropiados pola execución do proxecto Modificación LAT 66 KV Pontesampaio a Lourizán, e en uso das facultades que me veñen conferidas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, 1. Delegar na primeira tenente de alcalde Dª María Canosa Otero a comparecencia no acto de levantamento de actas previas á ocupación dos bens e dereitos expropiados pola execución do proxecto Modificación LAT 66 KV Pontesampaio a Lourizán, que terá lugar os días 15 e 16 de febreiro de 2023.2. Publicar este Decreto no Boletín Oficial da Provincia, e no taboleiro de edictos do Concello, sen prexuízo da súa efectividade dende o día da súa sinatura. O alcalde, César Poza González (data e sinatura dixital na marxe)
APROBACIÓN INICIAL ORZAMENTO 2024
ADMINISTRACIÓN LOCAL — Municipal — Mos (Presupostos e cadros de persoal, 09/11/2023)

Polo Pleno deste Concello, en sesión celebrada o 30.10.2023, aprobouse inicialmente o Orzamento Xeral deste Concello para o exercicio 2024. Xa que logo, de conformidade co previsto polo art.169 do R. D. Lexislativo 2/2004 polo que se aproba o Texto Refundido da Lei de Facendas Locais, e segundo os arts.90 e seguintes da Lei 7/1985 de Bases de Réxime Local, exponse ao público o devandito expediente por un prazo de 15 días hábiles contados a partir do seguinte ao desta publicación. Deste xeito, o expediente completo permanecerá a disposición dos interesados para que o poidan consultar na Intervención Xeral do Concello, e formular as alegacións que teñan por convinte, no devandito prazo. Advírtese expresamente que, de non presentarse alegacións en prazo e segundo o previsto pola lexislación anteriormente referida, o acordo da aprobación inicial entenderase elevado a aprobación definitiva, entrando en vigor o sinalado Orzamento Xeral, logo da súa publicación no B. O. P. na forma legalmente establecida. Mos, A Alcaldesa. Documento asinado dixitalmente.
APROBACIÓN DEFINITIVA SUPLEMENTO DE CREDITO 2.2023
ADMINISTRACIÓN LOCAL — Municipal — Marín (Presupostos e cadros de persoal, 27/10/2023)

Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 14 de setembro de 2023 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal unha vez incorporadas as modificacións derivadas das presente modificación orzamentaria na modalidade de suplemento de crédito 2.2023 financiado con recursos procedentes dunha operación de crédito queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Marín a de outubro de 2023 A Alcaldesa Asdo. María Ramallo Vázquez
CONCESIÓN DE AXUDAS A DEPORTISTAS RECOÑECIDOS COA CATEGORIA DE DEPORTISTA DE ALTO NIVEL (DEPO_DAN E DEPO_DAN+) E DEPORTISTA PROMESA (DEPO_PROMESA) DA PROVINCIA DE PONTEVEDRA EN 2023 (DE_D/23)
ADMINISTRACIÓN LOCAL — Provincial — Deputación Provincial (Subvencións e axudas, 11/10/2023)

Asino dixitalmente ao marxe.
LISTA DEFINITVA ADMITIDOS/AS EXCLUÍDOS/AS QUENDA LIBRE MEDIANTE SISTEMA CONCURSO PRAZA ESTABILIZACIÓN (D. A6ª) DE MONITOR/A DEPORTIVO
ADMINISTRACIÓN LOCAL — Municipal — Caldas de Reis (Persoal, oposicións, 27/10/2023)

Primeiro.— Aprobar a lista definitiva de aspirantes admitidos/as e excluídos/as no proceso selectivo extraordinario para a cobertura en propiedade da praza: unha praza de monitor/a deportivo, polo sistema de concurso da Disposición Adicional 6ª da Lei 20/2021 de 28 de decembro, de medidas urxentes para a redución da temporalidade no emprego público. Segundo.— Publicar a presente lista no Boletín Oficial da Provincia, no taboleiro de anuncios e na sede electrónica do Concello de Caldas de Reis. Terceiro.— Convocar ao Tribunal cualificador do proceso selectivo, paro o día 13 de novembro de 2023 ás 09:30 horas no Salón de Plenos do Concello para a constitución do Tribunal e posterior baremación dos méritos dos/as candidatos/as. Presidente: Jesús Magariños Fresco, Educador Familiar do Concello de Caldas de Reis. Suplente Presidente: Manuel Castro Escariz, Inspector Xefe da Policía Local do Concello de Caldas de Reis. Secretaria: Ana Isabel del Cerro del Río, Secretaria Xeral do Concello de Caldas de Reis. Suplente Secretaria: Cristina Diz Pereira, Administrativa do Concello de Caldas de Reis. Vogal 1: Aslam Pilaloa Bancila, Informador Xuvenil do Concello de Caldas de Reis. Vogal 2: Andrés de la Cruz González, Administrativo do Concello de Caldas de Reis. Vogal 3: Rosa María Barreiro Novas, Bibliotecaria do Concello de Caldas de Reis. Suplentes dos Vogais: Caldas de Reis, á data da sinatura dixital O Alcalde Juan Manuel Rey Rey
IN407A 2023/111-4. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTS CT COUSO 2, NO CONCELLO DE MOAÑA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 11/12/2023)

A instalación denominada LMTS CT Couso 2 foi declarada de utilidade pública mediante resolución do 31 de outubro de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 25 de xaneiro de 2024, a partir das 13 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Moaña. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 29 de novembro de 2023 A xefa territorial, Beatriz López del Olmo
PADRÓN TAXAS 2º SEMESTRE 2023
ADMINISTRACIÓN LOCAL — Municipal — Mondariz-Balneario (Recadación, 14/08/2023)

Exposición pública do LISTADO COBRATORIO PRESTACIÓN PÚBLICA PATRIMONIAIS NON TRIBUTARIAS POR SERVICIOS DE DISTRIBUCIÓN DE AUGA E SUMIDOIROS (2º TRIMESTRE 2023). EXP 558/2023. Configurado pola empresa concesionaria do servizo de subministración domiciliaria de auga potable e saneamento, o listado cobratorio polos servizos de subministración de auga, canon da auga e saneamento, correspondente o 2º trimestre de 2023 (abril, maio, xuño 2023), e aprobada a publicación por Resolución da Alcaldia o 07 de agosto 2023, o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 5– baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, por incorrecta aplicación da Ordenanza reguladora da prestación pública patrimonial non tributaria, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga segundo o articulo 49.7 do Decreto 136/2012, polo que se aproba o regulamento do canón de auga directamente o contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico administrativa ante o órgano económico – administrativo da Comunidade Autonómica de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres e nas entidades bancarias autorizadas. Transcorrido o período voluntario de pago establecido (dous meses dende ó dia seguinte á publicación deste anuncio) as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 22 de agosto de 2023. O ALCALDE
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO DO CONCELLO DE A LAMA
ADMINISTRACIÓN LOCAL — Municipal — Lama, A (Presupostos e cadros de persoal, 07/02/2023)

Logo de aprobar por Acordo do Pleno Municipal de data 30 de xaneiro de 2023, a modificación da relación de postos de traballo (RPT) 2023, e conforme determina o artigo 169 do texto refundido da Lei Reguladora das Facendas Locais, aprobado por Real Decreto 2/2004, de 5 de marzo, sométese o expediente a información pública por prazo de quince días, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar as alegacións que estimen oportunas. Así mesmo, estará a disposición dos interesados na sede electrónica deste Concello [dirección https://concellodalama.sedeelectronica.es]. Considerarase aprobada definitivamente a modificación da relación de postos de traballo, se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. A Lama, na data sinalada na marxe. O alcalde Jorge Canda Martínez
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.4/2023
ADMINISTRACIÓN LOCAL — Municipal — Rodeiro (Presupostos e cadros de persoal, 11/10/2023)

Rematado o prazo de exposición pública do acordo adoptado polo Pleno do Concello, en data 04/09/23, de aprobación inicial do expediente de modificación de créditos núm.4/2023 do Orzamento Xeral do Concello para o exercicio de 2017, prorrogado e en vigor a esta data, nas modalidades de suplemento de créditos e crédito extraordinario a financiar con cargo ao remanente líquido de tesourería da liquidación do orzamento correspondente ao exercicio de 2022, sen que se presentaran reclamacións contra o mesmo, considérase definitivamente aprobado conforme ao disposto no artigo 177.2, en relación co artigo 169.1, do Texto Refundido da Lei reguladora das Facendas Locais, e artigo 38.2 do Real Decreto 500/1990, do 20 de abril. O resume por capítulos do orzamento municipal vixente, unha vez incorporadas as modificacións aprobadas, queda do seguinte xeito: Contra o presente acordo, os/as interesados/as poderán interpoñer directamente recurso contencioso-administrativo na forma e prazos establecidos na Lei reguladora de dita xurisdición. A interposición de recurso non suspenderá por si soa a efectividade do acordo impugnado. Rodeiro, 2 de outubro de 2023 O alcalde (sinatura dixital) José Luís Camiñas Vázquez
EXPOSICIÓN PÚBLICA E COBRANZA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO MES DE XANEIRO RELATIVO AO EXERCIZO 2023
ADMINISTRACIÓN LOCAL — Municipal — Gondomar (Recadación, 09/03/2023)

Por Resolución de alcaldía aprobouse a liquidación correspondente ao prezo público pola prestación do servizo de axuda no fogar do mes de xaneiro de 2023. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da Provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento executivo, a percepción dos cargos correspondentes e demais conceptos esixibles tal e como se fixan nos artigo 26, 28, e 161 da Lei 58/2003 Xera Tributaria. Contra as débedas consignadas no padrón contributivo e notificada colectivamente mediante este anuncio, os interesados poderán interpor os seguintes recursos: O Alcalde, Juan Francisco Ferreira González. (Asinado dixitalmente en data ao marxe)
DH. A36.64235, NOVACIÓN DA CONCESIÓN DUN CAUDAL DE AUGA Á COMUNIDADE DE USUARIOS DE NAIA, SABAXÁNS E CORTELLAS, NO LG DE NAIA, PARROQUIA DE LAVADORES (SANTA CRISTINA), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 05/04/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de outubro de 2022 e como resultado do expediente incoado para o efecto, outorgouse á Comunidade de Usuarios de Naia, Sabaxáns e Cortellas a oportuna novación de concesión para aproveitar 8197,40 m3 anuais de auga que procede de cinco captacións situadas no lugar de Naia, na parroquia de Lavadores (Santa Cristina), no concello de Vigo (Pontevedra), con destino a abastecemento de poboación. Santiago de Compostela, 23 de marzo de 2023 O xefe do Servizo de Tramitación Técnico-Administrativa do Dominio Público Hidráulico Lleir Lavena Simionescu
DH. W36.89018. SOLICITUDE DE MÓNICA MALLO MOLDES DE AUTORIZACIÓN DE OBRAS PARA VIVENDA UNIFAMILIAR, NO LUGAR DE CTRA. DE MOLEDO, SÁRDOMA (SAN PEDRO) NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/02/2023)

As obras solicitadas consistiron na legalización de vivenda unifamiliar de dúas plantas de 283,65 m2 de superficie total construída, con cimentación e estrutura de formigón, cuberta plana, piscina de vaso de formigón, actuacións de urbanización no interior da parcela de referencia catastral 4437921NG2743N0001PA, e máis obras de adecuación e remate, en zona de policía e a unha distancia de 27,72 m do leito do río Eifonso (IDCURSO=100379746), na Estrada de Moledo nº41, parroquia de Sárdoma, no concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora Hamsa Eugenia Elena Lyon Shoukat (Sinatura dixital)
MODIFICACIÓN DE CRÉDITOS BAIXO A MODALIDADE DE SUPLEMENTO DE CRÉDITO CON CARGO AO REMANENTE DE TESOURERÍA PARA GASTOS XERAIS
ADMINISTRACIÓN LOCAL — Municipal — Covelo (Presupostos e cadros de persoal, 21/07/2023)

Aprobado inicialmente polo Pleno da Corporación, en sesión celebrada o día 14 de xullo de 2023, o expediente de modificación de créditos do orzamento en vigor, na modalidade SUPLEMENTO DE CRÉDITO con cargo ao Remanente de Tesourería para gastos xerais, expediente número 889/2023, por importe de 145.247,23 euros, sométese a información pública polo prazo de quince días hábiles, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerase aprobado definitivamente, según dispón o propio acordo de aprobación inicial. Covelo, na data que figura na marxe. O ALCALDE
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POR SERVIZO DE RECOLLIDA, TRATAMENTO E ELIMINACIÓN DE RESIDUOS SÓLIDOS URBANOS
ADMINISTRACIÓN LOCAL — Municipal — Valga (Ordenanzas e Regulamentos, 07/12/2023)

Expediente núm.: 671/2023 Anuncio de aprobación definitiva Procedemento: Modificación da Ordenanza fiscal Reguladora da Taxa Asunto: Modificación da Ordenanza fiscal reguladora da taxa por servizo de recollida, tratamento e eliminación de residuos sólidos urbanos Documento asinado por: O alcalde Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste concello sobre a modificación da Ordenanza fiscal reguladora da taxa por servizo de recollida, tratamento e eliminación de residuos sólidos urbanos, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Texto do acordo: Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Asinado dixitalmente en data ao marxe. O alcalde, José Mª Bello Maneiro O secretario, Juan Manuel Salguero del Valle
ANUNCIO COBRANZA PADRÓN CONSERVATORIO DE MÚSICA 3 TRIMESTRE 2022-2023
ADMINISTRACIÓN LOCAL — Municipal — Cambados (Ordenanzas e Regulamentos, 19/05/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA ESCOLA E CONSERVATORIO DE MUSICA correspondentes a Remesa: 2022-2023 3 TRIMESTRE conservatorio o seguinte: Durante o prazo comprendido entre 22 de Maio de 2023 ata o 24 de Xullo de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xuño de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos artigos.26, 28 e 161 da Lei 58/2003 Xeral Tributaria. Asinado dixitalmente á marxe.
DESIGNACIÓN NOVO MEMBRO PRESIDENTE/A DA MESA DE CONTRATACIÓN PERMANENTE DO ÓRGANO DE CONTRATACIÓN ‘PLENO DO CONCELLO DE SANXENXO’
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 04/07/2023)

A Corporación Municipal en Pleno do Concello de Sanxenxo, na sesión extraordinaria do día 23 de xuño de 2023, en relación á “PROPOSTA DA ALCALDÍA DESIGNACIÓN NOVO MEMBRO PRESIDENTE/A DA MESA DE CONTRATACIÓN PERMANENTE DO ÓRGANO DE CONTRATACIÓN "PLENO DO CONCELLO DE SANXENXO” (EXPTE.5044/2023) adoptou por maioría absoluta dos membros de dereito da Corporación o seguinte acordo: “Primeiro: Designar como membro presidente/a da Mesa de contratación permanente do órgano de contratación “Pleno do Concello de Sanxenxo”, órgano de asistencia da Plataforma de Contratación do Sector Público á Concelleira de Facenda, Economía e Persoal, Paula Martínez Santos (titular) e ao Concelleiro de Deporte, Xuventude e Voluntariado, Marcos Guisasola Padín (suplente). Segundo: O resto dos membros desta Mesa de contratación serán os mesmos que foron designados pola Corporación Municipal en Pleno deste concello, na sesión ordinaria do día 25 de maio de 2020 e que de seguido se indican: - O Secretario da Mesa: o tesoureiro municipal, Eduardo Elias Alcolea Ballet. Como suplente, a funcionaria da Intervención municipal, Jesus Gines Mayi Marquez. - Os Vogais: • Interventor xeral, Britta Cerra De las Morenas. Como suplente, o funcionario da Intervención municipal, Celso Lede Porto. • Secretario xeral, Ángel Luis López Pita. Como suplente, o asesor xurídico do Concello, José Manuel Rey Rial. • O persoal do departamento de contratación, Rebeca Lucia Ramon Ernesto Lacar Sanchez del Arco. Como suplente, o técnico do departamento de persoal, Maria Gemma Aidoo Dagnino.”
DESIGNACIÓN REPRESENTANTES DO CONCELLO DE ARBO NO CONSELLO ESCOLAR DO CEIP ANTONIO CARPINTERO E NA REDE DE DINAMIZACIÓN LINGÜISTICA DA SECRETARIA XERAL DE POLÍTICA LINGÜÍSTICA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 12/07/2023)

O Pleno do Concello de Arbo na súa sesión celebrada o día 26.06.2023 acordou, de conformidade co disposto no artigo 38.3 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais: PRIMEIRO: A designación da Concelleira Dª Salomé Troncoso Vieitez, como membro representante deste Concello de Arbo no Consello Escolar do CEIP “Antonio Carpintero”, e como suplente da mesma á Aixa Modestas Arequipa Avante. SEGUNDO: A designación do Concelleiro D. Raúl Rodríguez Álvarez, como representante político do Concello de Arbo na Rede de Dinamización Lingüística á que este Concello se atopa adherido, e como suplente do mesmo ao Sr. Alcalde-Presidente D. Horacio Gil Expósito. TERCEIRO: Notificar o presente acordo aos concelleiros designados. CUARTO: Notificar a presente designación tanto á dirección do centro escolar como a Secretaría Xeral de Política Lingüística da Consellería de Educación e Ordenación Universitaria aos efectos pertinentes. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Arbo. O Alcalde, Horacio Gil Expósito. DOCUMENTO ASINADO DIXITALMENTE Á MARXE O 28.06.2023.
ACORDO DO NOMEAMENTO DO CARGO DIRECTOR DE RÉXIME INTERNO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 06/07/2023)

A efectos de coñecemento xeral, efectúase a publicación do acordo adoptado por Decreto da Alcaldía nº 2023-0886, de 23 de xuño, modificado por Decreto de Alcaldía 2023-0893, de 23 de xuño, de nomeamento de Director de Réxime Interno como persoal eventual: “Constituída a Corporación local en sesión celebrada o 17 de xuño de 2023, como consecuencia das eleccións locais do día 28 de maio de 2023, convocadas por Real Decreto 207/2023, de 3 de abril, e de conformidade co disposto no artigo 38 do RD 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais (ROF). Visto o sinalado nos artigos 89, 90, 104 e 104 bis da Lei 7/1985 reguladora das Bases do Réxime Local. Visto o sinalado no artigo 250 da Lei galega 5/1997 de Administración Local. Visto o sinalado nos artigos 41 e 50 do RD 2568/1986, polo que se aproba o Regulamento de Organización, Funcionamento e Réxime Xurídico das Entidades Locais. Visto o sinalado no artigo 176 do Real Decreto Lexislativo 781/1986, de 18 de abril, polo que se aproba o Texto Refundido de Disposicións Legais vixentes en materia local. Visto o sinalado no artigo 12 da do Real Decreto Lexislativo 5/2015, de 30 de outubro, polo que se aproba o Texto Refundido do Estatuto Básico do Empregado Público. Visto o sinalado nos artigos 29 e seguintes, e no artigo 201 da Lei 2/2015, de 29 de abril, do Emprego Público de Galicia. Vista a proposta da Alcaldía-Presidencia de data 19/06/2023, aos efectos de emisión de informes xurídico e de fiscalización. Visto o informe de data 19/06/2023 emitido pola Secretaría municipal. Visto o informe da Intervención municipal, asinado con data 20/06/2023. Visto o acordo adoptado polo Pleno en sesión extraordinaria celebrada o 23/06/2023. Vista a proposta da Alcaldía-Presidencia de data 26/06/2023. Primeiro.- Nomear a D. Yasar Krzysztof Pawel Garatachea Basaran (DNI: 52472087-W) como Director de Réxime Interno. A súa dedicación será exclusiva. As súas retribucións brutas anuais serán de 40.361,96 euros, dividido en catorce mensualidades, por asimilación ao grupo A1, cos incrementos anuais correspondentes, asumindo o Concello o pagamento das cotas empresariais á Seguridade Social que lle correspondan. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente. Segundo.- Publicar no BOP este nomeamento, xunto co seu réxime de retribucións e dedicación.” O Alcalde Documento asinado electronicamente á marxe
APROBACIÓN DEFINITIVA MODIFICACIÓN ORZAMENTARIA
ADMINISTRACIÓN LOCAL — Municipal — Mondariz (Presupostos e cadros de persoal, 02/10/2023)

Aprobado definitivamente o expediente de modificación de créditos n.º 27/23 baixo a modalidade de suplemento de crédito e crédito extraordinario n.º 2/23, financiado con cargo ao remanente líquido de Tesouraría resultante da liquidación do exercicio anterior, ó non presentarse reclamacións á aprobación inicial do mesmo, se publica o presente anuncio aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado.
APROBACIÓN DEFINITIVA DO ORZAMENTO MUNICIPAL PARA O EXERCICIO 2024
ADMINISTRACIÓN LOCAL — Municipal — Barro (Presupostos e cadros de persoal, 27/12/2023)

Aprobado definitivamente o Orzamento Municipal do Concello para o exercicio económico de 2024, Bases de Execución, persoal de Persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: O concello non dispon de persoal persoal eventual. Retribucións dos cargos con dedicación: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. O Alcalde. Asdo. Xosé Manuel Fernández Abraldes. (DOCUMENTO ASINADO ELECTRÓNICAMENTE)
LISTADO DEFiNITIVO E CONSTITUCIÓN DO TRIBUNAL PARA A PRAZA DE ADMINISTRATIVO
ADMINISTRACIÓN LOCAL — Municipal — Ribadumia (Persoal, oposicións, 19/04/2023)

Rematado o prazo de emenda de defectos ou omisións das solicitudes de participación no proceso de estabilización de emprego temporal no Concello de Ribadumia, polo sistema selectivo de concurso, das seguintes prazas, de acordo co previsto na base sétima das Bases Xerais.1 praza de Administrativo/a, grupo C1, funcionario. PRIMEIRO.- Aprobar a lista definitiva de admitidos/as a 1 praza de Administrativo/a, grupo C1, funcionario. SEGUNDO.- Designar os membros do Tribunal cualificador: Presidente. Titular: Tareixa Stenger Hatfield (Concello de Ribadumia), Suplente: Helle Turta Boutammant (Concello de Meaño) Secretaria. Titular: Federico Miguel Anica Deb Amara (Concello de Meis), Suplente: Roy John Tutu Kazakov (Mancomunidade do Salnés) Vogal 1º. Titular: Herica Read Julia (Concello de Meis), Suplente: Cherif Enrriquez Espinos (Concello de Sanxenxo) Vogal 2º. Titular: Tirso Letona Panteon (Mancomunidade do Salnés), Suplente: Jesus Adolfo Boumehdi Aznaran (Mancomunidade do Salnés) Vogal 3º. Titular: Nuria Esther Young Younsi (Concello de Moraña), Suplente: Rogelio Carlos Sestelo Chaparro (Concello de Sanxenxo) TERCEIRO.- Fixar como data de constitución do Tribunal o vindeiro día 24 de abril de 2023 as 10:00 h. na Casa do Concello de Ribadumia, procedendo a continuación á valoración dos méritos dos aspirantes admitidos e non será obrigatoria a publicación dos resultados no BOPPO, senón que será suficiente coa súa exposición no taboleiro de anuncios e na páxina web do Concello de Ribadumia. CUARTO.- Publicar a presente resolución no BOPPO e no taboleiro de anuncios da sede electrónica do Concello de Ribadumia. Mándao e asínao o Sr. Alcalde-Presidente en Ribadumia, a doce de abril de dous mil vinte tres.-